pythainlp/thai_wikipedia_clean_20230101 huggingface dataset:
สถานีรถโดยสารประจำทางลวิว  เป็นสถานีรถโดยสารประจำทางหลักประจำเมืองลวิว ในประเทศยูเครน สถานีตั้งอยู่บน ในย่าน ห่างจากสถานีรถไฟลวิวไปทางทิศใต้ราว 6 กิโลเมตร (4 ไมล์) อาคารสถานีมีแปลนพื้นที่ใช้สอยเป็นรูปสามเหลี่ยม และสร้างขึ้นตามสถาปัตยกรรมสมัยใหม่
แผนของรัฐบาลในการสร้างสถานีรถโดยสารประจำทางแห่งใหม่ให้แก่ลวิวเริ่มมีในปี 1969 เริ่มต้นแผนในปี 1971 เริ่มก่อสร้างในปี 1976 และเปิดให้บริการในปี 1980
อาคารแบ่งออกเป็นสามโซน หันหน้าออกไปสามด้าน ได้แก่ ด้านหน้าด้านหลักของอาคารหันหน้าออกถนนใหญ่ ด้านสำหรับรถขาเข้า และด้านสำหรับรถขาออก ในปัจจุบันโซนขาเข้าและขาออกใช้งานร่วมกัน ในขณะที่โซนที่เดิมกำหนดเป็นขาออกใช้เป็นที่จอดรถ
Lviv bus station
กระบวนการสังเคราะห์และสลาย
โอลิโกแซกคาไรด์
โอลิโกแซ็คคาไรด์
4 รัฐมาลัย
4 รัถมาลัย
ชลธิชา ทองแดง
สถานีรถบัสลวิว
โอตานิ โยชิสึกุ
อิเคดะ เทรุมาสะ
อิเคดะ สึเนะโอกิ
โอะดะ โนะบุยูกิ
โอะดะ โนะบุฮิเดะ
เกาะหวาย
เกาะหวาย เป็นเกาะในเขตพื้นที่อุทยานแห่งชาติหมู่เกาะช้าง ตำบลเกาะช้างใต้ อำเภอเกาะช้าง จังหวัดตราด อยู่ทางใต้ของเกาะช้าง ใกล้กับเกาะเหลายา
อ่าวด้านเหนือของเกาะหวาย เป็นแหล่งที่มีแนวปะการังสมบูรณ์ เช่นเดียวกับทางด้านตะวันตกของอ่าวใหญ่ที่มีปะการังที่สมบูรณ์ ปะการังส่วนมากที่พบ ได้แก่ ปะการังก้อน ปะการังเขากวาง ปะการังแผ่น ปะการังพุ่ม และหอยมือเสือ
สถานที่ที่ได้รับความนิยมบนเกาะคือ "อ่าวโรแมนติก" เป็นอ่าวเล็ก ๆ ระยะทางประมาณ 100 เมตร มีหาดทรายขาว บนเกาะหวายมีที่พัก 3–4 แห่ง ได้แก่ เกาะหวายกรีนรีสอร์ท กูดฟีลลิง (Good Feeling) เกาะหวายพาราไดซ์ และเกาะหวายบีชรีสอร์ท ฤดูกาลท่องเที่ยวระหว่างเดือนพฤศจิกายนถึงปลายเดือนเมษายน กิจกรรมของนักท่องเที่ยวได้แก่ พายเรือคายัก การดำน้ำลึก การตกปลา และการดำน้ำดูปะการังน้ำตื้น เป็นต้น
เกาะมันนอก
เกาะมันนอก เป็นเกาะเล็ก ๆ เกาะหนึ่งในหมู่เกาะมันซึ่งประกอบด้วย 3 เกาะ คือเกาะมันใน เกาะมันกลาง และเกาะมันนอก ห่างจากท่าเรืออ่าวมะขามป้อม (ท่าเรืออ่าวไข่) ใกล้ ๆ กับแหลมแม่พิมพ์ราว ๆ 5 กิโลเมตร เกาะมันนอกตั้งอยู่ในพื้นที่ตำบลกร่ำ อำเภอแกลง จังหวัดระยอง
เกาะมันนอกอยู่ในความดูแลของกองทัพเรือไทย มีเนื้อที่ประมาณ 95 ไร่ เป็นเกาะที่เล็กที่สุดในบรรดาหมู่เกาะมัน มีหาดทรายอยู่ทางตอนเหนือของเกาะ เนื้อทรายขาวเนียนละเอียด ทางด้านหน้าของตัวเกาะมันนอกซึ่งเป็นทิศใต้และทิศตะวันออก มีโค้งหาดทรายเล็ก ๆ แนวปะการังส่วนใหญ่มีสภาพสมบูรณ์ปานกลาง พบทางด้านใต้และด้านเหนือบางจุด บนเกาะมันนอกมีที่พัก 1 แห่ง ซึ่งมีพื้นที่เป็น 1 ใน 4 ของเนื้อที่เกาะทั้งหมด ชื่อว่า "เกาะมันนอกไพรเวตไอแลนด์"
แหลมแม่พิมพ์
แหลมแม่พิมพ์ หาดแหลมแม่พิมพ์ หรือ หาดแม่พิมพ์ เป็นชายหาดที่มีนักท่องเที่ยวนิยมมาเที่ยวพักผ่อนกันมากตลอดทั้งปี หาดทรายมีความยาวราว 4 กิโลเมตร ตั้งอยู่ที่ถนนเพ-แกลง-กร่ำ ตำบลกร่ำ อำเภอแกลง จังหวัดระยอง อยู่ห่างจากตัวเมืองระยอง 48 กิโลเมตร จากถนนสุขุมวิทมีทางแยกขวาไปแหลมแม่พิมพ์ถึง 3 แห่งด้วยกัน คือ กิโลเมตรที่ 259.5 กิโลเมตรที่ 263 และกิโลเมตรที่ 268
บริเวณชายหาดมีบ้านพัก รีสอร์ต ร้านอาหาร ศาลเจ้าแม่พิมพ์ รูปปั้นเจ้าแม่กวนอิม มีทางเดินเล็ก ๆ ทอดตัวขึ้นสู่วัดบนยอดเขาอันเป็นจุดที่สามารถชมวิวหาดแม่พิมพ์จากมุมสูง ช่วงต้นของหาดติดต่อกับหาดวังแก้วค่อนข้างเงียบสงบ หาดทรายกว้าง ร่มรื่นด้วยทิวสนและต้นหูกวาง มีศาลาพักผ่อนชมวิวตั้งอยู่เป็นระยะ ๆ นอกจากนี้ยังมีกลุ่มประมงพื้นบ้านใช้เป็นที่จอดเรือประมาณ 80 ลำ
หาดแม่พิมพ์เป็นหนึ่งในพื้นที่ที่ประสบปัญหาจากขยะทะเลที่ลอยเข้ามาติดหาด จากการเก็บตัวอย่างขยะทะเลตั้งแต่เดือนพฤศจิกายน พ.ศ. 2557 ถึงเดือนกันยายน พ.ศ. 2558 พบปริมาณขยะทะเลทั้งหมด 30,261 ชิ้น สามารถแบ่งขยะออกได้เป็น 10 ประเภท ได้แก่ โฟม พลาสติกแข็ง ผ้าและไฟเบอร์พลาสติกบาง สารประกอบโพลิเมอร์โลหะ แก้วและเซรามิก ไม้กระดาษ และอื่น ๆ
หาดแหลมแม่พิมพ์
หาดแม่พิมพ์
ปาทริส ลูมูมบา
ปาทริส เอเมอรี ลูมูมบา (; 2 กรกฎาคม 1925 – 17 มกราคม 1961) เป็นนักการเมืองและผู้นำขบวนการเอกราชคองโก เขาดำรงตำแหน่งนายกรัฐมนตรีสาธารณรัฐประชาธิปไตยคองโก (ในเวลานั้นคือสาธารณรัฐคองโก) ตั้งแต่เดือนมิถุนายนถึงกันยายน 1960 และเป็นผู้นำของขบวนการแห่งชาติคองโก (แอมแอนเซ) นับตั้งแต่ปี 1958 จนกระทั่งเสียชีวิตในเดือนมกราคม 1961 เขาเชื่อมั่นในชาตินิยมแอฟริกาและอุดมการณ์รวมกลุ่มแอฟริกา ลูมูมบาเป็นบุคคลที่มีบทบาทสำคัญในการเปลี่ยนผ่านคองโกจากอาณานิคมของเบลเยียมสู่การเป็นรัฐเอกราช
ไม่นานหลังคองโกได้รับเอกราชในปี 1960 ได้เกิดการก่อการกำเริบขึ้นในกองทัพ ถือเป็นจุดเริ่มต้นของวิกฤตการณ์คองโก ลูมูมบาได้ร้องขอให้สหรัฐและสหประชาชาติช่วยปราบปรามกลุ่มแบ่งแยกดินแดนกาต็องกาซึ่งมีเบลเยียมหนุนหลังและนำโดยมออีซ ชอมเบ คำร้องขอของลูมูมบาถูกปฏิเสธเนื่องจากความแคลงใจในโลกตะวันตกว่าลูมูบามีแนวคิดสนับสนุนลัทธิคอมมิวนิสต์ ความแคลงใจนี้เพิ่มขึ้นอีกเมื่อลูมูมบาหันไปขอความช่วยเหลือจากสหภาพโซเวียต ซีไอเอเรียกการขอความช่วยเหลือจากสหภาพโซเวียตนี้ว่า "การยึดครองตามแบบฉบับของลัทธิคอมมิวนิสต์"
หลังลูมูมบาถูกโค่นล้มจากการรัฐประหารที่นำโดยโมบูตู เซเซ เซโก เขาพยายามหลบหนีไปยังสตานเลวีลเพื่อร่วมกับกลุ่มผู้สนับสนุนในการจัดตั้งรัฐต่อต้านโมบูตูที่ชื่อสาธารณรัฐเสรีคองโก ลูมูมบาถูกเจ้าหน้าที่รัฐของโมบูตูจับกุมระหว่างทางไปสตานเลวีล เขาถูกเจ้าหน้าที่กาต็องกาประหารชีวิตต่อหน้าเจ้าหน้าที่และนายทหารจากกาต็องกาและเบลเยียม ศพเขาถูกโยนลงไปในหลุมตื้น ๆ แต่ต่อมาถูกขุดขึ้นและนำไปทำลายทิ้ง หลังจากถูกสังหาร ลูมูมบาได้รับการยกย่องว่าเป็นผู้พลีชีพเพื่อขบวนการรวมกลุ่มแอฟริกาอย่างกว้างขวาง ในช่วงหลายปีที่ผ่านมา การสอบสวนได้ให้ความกระจ่างเกี่ยวกับเหตุการณ์แวดล้อมการเสียชีวิตของลูมูมบา โดยเฉพาะอย่างยิ่งบทบาทของเบลเยียมและสหรัฐ ในปี 2002 เบลเยียมได้กล่าวคำขอโทษอย่างเป็นทางการจากส่วนร่วมในการสังหารลูมูมบา
วัลลาเซีย
เรือประจัญบานชั้นนางาโตะ
เรือประจัญบานชั้นนางาโตะ  เป็นเรือประจัญบานของกองทัพเรือจักรวรรดิญี่ปุ่น (IJN) ดำเนินการจัดสร้างขึ้นระหว่างสงครามโลกครั้งที่หนึ่ง เรือประจัญบานของชั้นนี้สร้างแล้วเสร็จตามแผนรวมทั้งหมดสองลำ คือ เรือประจัญบานนางาโตะ และ เรือประจัญบานมุทสึ
มิมิคคิว
มิมิคคิว  เป็นสายพันธุ์โปเกมอนในแฟรนไชส์"โปเกมอน"ของนินเทนโดและเกมฟรีก
อาร์บอก
มาตาโดกัซ
Sugar metabolism
เมแทบอลิซึมของน้ำตาล
ฟุตบอลอาเซียนชิงแชมป์เยาวชนอายุไม่เกิน 19 ปี 2022
การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2022 เป็นการแข่งขันครั้งที่ 18 ของฟุตบอลอาเซียนชิงแชมป์เยาวชนอายุไม่เกิน 19 ปี ซึ่งจัดขึ้นโดยสหพันธ์ฟุตบอลอาเซียน การแข่งขันครั้งนี้จัดการแข่งขันที่ประเทศอินโดนีเซีย ระหว่างเดือนกรกฎาคม พ.ศ. 2565.
ไม่มีการคัดเลือก, และผู้เข้าแข่งขันทั้งหมดได้เข้าสู่การแข่งขันรอบสุดท้าย. ทีมทั้งหมดที่มาจากชาติสมาชิกของเอเอฟเอฟเข้าร่วมการแข่งขันดังนี้:
ในรอบแพ้คัดออก, การดวลลูกโทษ เป็นวิธีการที่จะใช้ตัดสินหาทีมผู้ชนะในกรณีที่จำเป็น.
สี่รัถมาลัย
บ้านน้อยพัฒนา
หมู่บ้านน้อยพัฒนา ปัจจุบันแบ่งการปกครองออกเป็น 3 หมู่บ้าน คือ หมู่บ้านน้อยพัฒนา หมู่บ้านเสาร์ห้า และหมู่บ้านถ้ำเต่า เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
หมู่บ้านน้อยพัฒนา เดิมคือ หมู่ที่ 19 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านน้อยพัฒนาจึงถูกโอนมาเป็นหมู่ที่ 5 ตำบลห้วยบง
เนื่องจากบ้านน้อยพัฒนา มีพื้นที่และประชากรมาก จึงมีการแยกพื้นที่บางส่วนออกเป็น บ้านเสาร์ห้า หมู่ที่ 12 และ บ้านถ้ำเต่า หมู่ที่ 17 ดังเช่นในปัจจุบัน
หมู่บ้านน้อยพัฒนา หมู่บ้านเสาร์ห้า และหมู่บ้านถ้ำเต่า มีประชากรรวมทั้งหมด 1,137 คน แบ่งเป็น ชาย 574 คน หญิง 563 คน
บ้านเสาร์ห้า
บ้านถ้ำเต่า
Amide bond
บ้านหินเพิง
หมู่บ้านหินเพิง ปัจจุบันแบ่งการปกครองออกเป็น 3 หมู่บ้าน คือ หมู่บ้านหินเพิง หมู่บ้านซับไทร และหมู่บ้านวังไทรงาม เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
หมู่บ้านหินเพิง เดิมคือ หมู่ที่ 11 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านหินเพิงจึงถูกโอนมาเป็นหมู่ที่ 9 ตำบลห้วยบง
เนื่องจากบ้านหินเพิง มีพื้นที่และประชากรมาก จึงมีการแยกพื้นที่บางส่วนออกเป็น บ้านซับไทร หมู่ที่ 16 และบ้านวังไทรงาม หมู่ที่ 18 ดังเช่นในปัจจุบัน
หมู่บ้านหินเพิง หมู่บ้านซับไทร และหมู่บ้านวังไทรงาม มีประชากรรวมทั้งหมด 807 คน แบ่งเป็น ชาย 401 คน หญิง 406 คน
บ้านซับไทร
บ้านวังไทรงาม
เอฟเอพรีเมียร์ลีก ฤดูกาล 1993–94
เอฟเอพรีเมียร์ลีก ฤดูกาล 1993–94 (รู้จักกันในชื่อ FA Carling Premiership ด้วยเหตุผลด้านการสนับสนุน) เป็นฤดูกาลที่สองของพรีเมียร์ลีก ซึ่งเป็นลีกสูงสุดของฟุตบอลอาชีพในอังกฤษ แมนเชสเตอร์ยูไนเต็ด คว้าแชมป์ลีกโดยมีแต้มเหนือ แบล็กเบิร์นโรเวอร์ส 8 แต้ม โดยเป็นแชมป์ลีกสมัยที่สองติดต่อกัน สวินดอนทาวน์ อยู่ท้ายตารางของลีกในฤดูกาลแรกของพวกเขาในฟุตบอลลีกสูงสุด และตกชั้นพร้อมกับ เชฟฟีลด์ยูไนเต็ด และ โอลดัมแอทเลติก นอกจากนี้ แมนเชสเตอร์ยูไนเต็ด ยังทำลายสถิติการทำแต้มสูงสุดของพวกเขาเองในฤดูกาลเดียวในฤดูกาลที่แล้ว ก่อนที่ เชลซี ในยุคของ โชเซ่ มูรินโญ่ จะทำลายสถิติของแมนเชสเตอร์ยูไนเต็ดลงในฤดูกาล 2004–05
ในฤดูกาลนี้ได้มีการปรับเปลี่ยนกฎเช่น ให้ปลอกแขนกัปตันทีมมีตราสัญลักษณ์ของพรีเมียร์ลีกและคำว่า Captain อยู่บนปลอกแขนเพื่อจะได้ระบุตัวได้ง่ายยิ่งขึ้นกว่าเดิม ยกเลิกกฎเบอร์เสื้อตามตำแหน่งเพื่อไม่ให้เกิดการสับสนเนื่องจากสมัย ดิวิชัน 1 มีนักเตะที่สวมเบอร์เหล่านั้นจำนวนมากเวลาลงเล่นในตำแหน่งนั้น เช่น เบอร์ 11 ของ แมนเชสเตอร์ยูไนเต็ด บางครั้ง ลี ชาร์ป เป็นตัวจริงก็สวมเบอร์ 11 ไรอัน กิ๊กส์ จึงต้องเปลี่ยนไปสวมเบอร์อื่น พอนัดถัดมา ไรอัน กิ๊กส์ เป็นตัวจริงในตำแหน่งนั้น ก็สวมเบอร์ 11 ลี ชาร์ป ที่เป็นตัวจริงนัดที่แล้วจึงต้องสวมเบอร์อื่นแทน
เปลี่ยนเป็นกำหนดเบอร์เสื้อให้นักเตะแต่ละคนพร้อมชื่อแบบตายตัวเพื่อจะได้จดจำได้ง่ายขึ้น
ผู้สนับสนุนลีก.
ตั้งแต่เริ่มต้นฤดูกาล 1993–94 เอฟเอ พรีเมียร์ลีก ได้รับการสนับสนุนจาก Carling Breweries
การซื้อขาย.
ระหว่างฤดูกาล 1993-94 ผู้เล่นจำนวนมากถูกย้ายระหว่างสโมสรในพรีเมียร์ลีกโดยมีค่าตัวเกิน 1 ล้านปอนด์ ได้แก่ เดวิด ไวท์ (แมนเชสเตอร์ซิตี ไป ลีดส์ ยูไนเต็ด), เดวิด โรคาสเซิล (จาก ลีดส์ยูไนเต็ด ไป แมนเชสเตอร์ซิตี), รอย เวเกอร์เล่ (แบล็กเบิร์นโรเวอร์ส ไป โคเวนทรีซิตี) และ ทิม ฟลาวเวอร์ส (เซาแทมป์ตัน ไป แบล็คเบิร์นโรเวอร์ส) ด้วยค่าตัว 2.5 ล้านปอนด์ ส่งผลให้ฟลาวเวอร์สกลายเป็นผู้รักษาประตูที่ค่าตัวแพงที่สุดในฟุตบอลอังกฤษในขณะนั้น
แมนเชสเตอร์ ยูไนเต็ด เป็นผู้นำในพรีเมียร์ลีกฤดูกาล 1993-94 ตลอดทั้งฤดูกาล ในที่สุดก็จบด้วยการเป็นแชมป์นำหน้า แบล็กเบิร์นโรเวอร์ส ซึ่งเป็นรองแชมป์ 8 แต้ม พวกเขายังได้แชมป์เอฟเอคัพหลังจากเอาชนะเชลซี 4-0 ในรอบชิงชนะเลิศ ดังนั้นจึงกลายเป็นเพียงทีมที่สี่ที่ทำได้ในศตวรรษที่ 20 (หลังจากทอตนัมฮอตสเปอร์ในปี 1961, อาร์เซนอลในปี 1971 และลิเวอร์พูลในปี 1986) พวกเขามีคะแนนนำในพรีเมียร์ลีกอยู่ที่ 11 แต้มภายในสิ้นเดือนตุลาคมและสูงสุดที่ 16 แต้มในอีกสองเดือนต่อมา แต่ผลการแข่งขันที่แย่ในเดือนมีนาคม ตามมาด้วยความพ่ายแพ้ต่อแบล็คเบิร์นเมื่อต้นเดือนเมษายน หมายความว่าตอนนี้พวกเขานำในลีกด้วยผลต่างประตูเท่านั้น แต่พวกเขาก็กลับมาคืนฟอร์มและรักษาแชมป์ไว้ได้ โดยยังเหลือการแข่งขันอีก 2 นัด
นอริชซิตี, ลีดส์ยูไนเต็ด, นิวคาสเซิลยูไนเต็ด, เอฟเวอร์ตัน และ แอสตันวิลลา อยู่ในกลุ่มที่โชว์ฟอร์มได้ดีในช่วงต้นฤดูกาล ก่อนที่แมนเชสเตอร์ ยูไนเต็ด จะเป็นผู้นำแบบไม่เห็นฝุ่น นอริชไปถึงรอบที่สามของ ยูฟ่าคัพ หลังจากที่เอาชนะ บาเยิร์นมิวนิค ได้ในรอบที่สอง แต่ฟอร์มในลีกของพวกเขาตกต่ำลงหลังจากที่ ไมค์ วอล์คเกอร์ ผู้จัดการทีมของพวกเขาย้ายไปเอฟเวอร์ตันในเดือนมกราคมแทนที่ ฮาเวิร์ด เคนดัลล์ และนอริชจบที่อันดับ 12 การนำของเอฟเวอร์ตันช่วงสั้น ๆ ในลีกในช่วงเปิดฤดูกาลนั้นตามมาด้วยฟอร์มที่ตกต่ำ และผู้จัดการทีม ฮาเวิร์ด เคนดัลล์ ลาออกจากตำแหน่งเมื่อต้นเดือนธันวาคมโดยทีมท็อฟฟี่สีน้ำเงิน อยู่ในครึ่งล่างของตาราง พวกเขารอดพ้นการตกชั้นอย่างหวุดหวิดในวันสุดท้ายของฤดูกาล แอสตันวิลลา จบอันดับ 10 อย่างน่าผิดหวังในลีก แต่คว้าแชมป์ฟุตบอลลีกคัพเป็นสมัยที่สี่
รองแชมป์พรีเมียร์ลีกได้แก่ แบล็กเบิร์นโรเวอส์ อันดับที่สามคือ นิวคาสเซิลยูไนเต็ด ซึ่ง แอนดี โคล กองหน้าวัย 22 ปีเป็นดาวซัลโวสูงสุดของพรีเมียร์ลีกด้วยจำนวน 34 ประตูจาก 40 เกมรวม 41 ประตูในทุกรายการ อันดับที่สี่คือ อาร์เซนอล ซึ่งประสบความสำเร็จในการแข่งขันระดับยุโรปด้วยชัยชนะ 1-0 เหนือ ปาร์มา ในรอบชิงชนะเลิศ ยูฟ่าคัพวินเนอร์สคัพ
สวินดอนทาวน์ เก็บชัยชนะได้เพียง 5 เกมตลอดทั้งฤดูกาล และตกชั้นโดยเสีย 100 ประตูในลีกจาก 42 เกม โอลดัมแอทเลติก ซึ่งรอดพ้นการตกชั้นจากผลต่างประตูเมื่อฤดูกาลที่แล้ว ตกชั้นในวันสุดท้ายของฤดูกาลหลังจากล้มเหลวในการชนะนอริชซิตี ทีมสุดท้ายที่ตกชั้นคือ เชฟฟีลด์ยูไนเต็ด ซึ่งตกชั้นจากลีกสูงสุดหลังจากแพ้ เชลซี 3-2 โดยประตูชัยมาในช่วงทดเวลาบาดเจ็บ
22 ทีมเข้าแข่งขันในลีก - 19 ทีมชั้นนำจากฤดูกาลที่แล้วและ 3 ทีมที่เลื่อนชั้นจากดิวิชั่น 1 ทีมที่เลื่อนชั้นขึ้นมา ได้แก่ นิวคาสเซิลยูไนเต็ด, เวสต์แฮมยูไนเต็ด และ สวินดอนทาวน์ นิวคาสเซิล ยูไนเต็ด และเวสต์แฮมยูไนเต็ดกลับมาสู่ลีกสูงสุดอีกครั้งหลังจากหายไปนานถึง 4 ปีและ 1 ปีตามลำดับ ขณะที่สวินดอนทาวน์ลงเล่นในลีกสูงสุดเป็นครั้งแรก พวกเขาเข้ามาแทนที่ คริสตัลพาเลซ, มิดเดิลส์เบรอ และ นอตทิงแฮมฟอเรสต์ โดยสิ้นสุดช่วงเวลา 4 ปี 1 ปี และ 16 ปีตามลำดับ
เรือประจัญบานชั้นเพนซิลเวเนีย
เรือประจัญบานชั้นเพนซิลเวเนีย  แห่งกองทัพเรือสหรัฐเป็นชั้นเรือประจัญบานซูเปอร์เดรดนอต จำวนว 2 ลำ
สหรัฐอเมริกาได้สร้างเรือชั้นเพนซิลเวเนียแล้วเสร็จได้ 2 ลำด้วยกันคือ เพนซิลเวเนีย และแอริโซนา
เกาะแสมสาร
เกาะแสมสารมีรูปทรงยาวรี มีเนื้อที่ 4.22 ตารางกิโลเมตร ดินเป็นดินลูกรังปนหินลูกรัง มีภูเขาขนาดใหญ่ 1 ลูก สูงประมาณ 167 เมตร อยู่ทางทิศเหนือของเกาะ มีภูเขาขนาดย่อม 1 ลูก สูงประมาณ 159 เมตร อยู่ทางทิศใต้ของเกาะ ชายหาดบนเกาะแสมสารมีด้วยกัน 5 หาด แต่สามารถเล่นน้ำและดำน้ำได้ 2 หาด คือหาดเทียนและหาดลูกลม ชายหาดบนเกาะแสมสารมีทรายขาว น้ำทะเลใส
ในอดีตมีชุมชนอาศัยอยู่บนเกาะแสมสาร ประกอบอาชีพทำประมง แต่ต่อมาทางราชการได้ขอมาใช้พื้นที่เพื่อการอนุรักษ์ ชาวบ้านจึงได้ย้ายมาบนฝั่ง เมื่อ พ.ศ. 2541 กองทัพเรือเข้าสนองพระราชดำริโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (โครงการ อพ.สธ.) และได้น้อมเกล้าฯ ถวายการใช้พื้นที่เกาะแสมสารและเกาะข้างเคียงรวม 9 เกาะเป็นพื้นที่ปกปักพันธุกรรมพืชทางทะเลของโครงการอนุรักษ์พันธุกรรมพืชฯ
รักสุดท้ายยัยจอมเหวี่ยง
รักสุดท้ายยัยจอมเหวี่ยง (อังกฤษ: My Queen) เป็นละครโทรทัศน์ไทย แนว โรแมนติก-คอมเมดี ที่ดัดแปลงจากซีรีส์ต้นฉบับเรื่อง Queen Of No Marriage ผลิตโดย เดอะ วัน เอ็นเตอร์ไพรส์ นำแสดงโดย น้ำทิพย์ จงรัชตวิบูลย์, ศรัณย์ นราประเสริฐกุล, ปีเตอร์ คอร์ป ไดเรนดัล, วรนิษฐ์ ถาวรวงศ์,ชนกันต์ อาพรสุทธินันธ์ กำกับการแสดงโดย ผอูน จันทรศิริ ออกอากาศครั้งแรกวันที่ 14 มิถุนายน พ.ศ. 2565 ทุกวันจันทร์-อังคาร เวลา 20.20 น. ทาง ช่องวัน
การตอบรับของละครเรื่องนี้ทั้งหมด 14 ตอนที่ได้ออกอากาศไป (เมื่อวันที่ 14 มิถุนายน พ.ศ. 2565 - 1 สิงหาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 0.0
แลคตูโลส
แล็คตูโลส
แล็กตูโลส
แลกตูโลส
จตุรพักตร์
ท้าวลัสเตียน
วัดอุโบสถรตนาราม
Silver Pagoda
วัดอุโบสถรัตนาราม
ประธานาธิบดีคาซัคสถาน
ประธานาธิบดีสาธารณรัฐคาซัคสถาน  เป็นประมุขแห่งรัฐของประเทศคาซัคสถานและผู้บัญชาการทหารของกองทัพคาซัคสถาน ประธานาธิบดีเป็นตำแหน่งสูงสุดในสาธารณรัฐคาซัคสถาน โดยมีการระบุอำนาจในตำแหน่งนี้ในส่วนพิเศษของรัฐธรรมนูญคาซัคสถาน
ตำแหน่งนี้ได้รับการจัดตั้งขึ้นในวันที่ 24 เมษายน ค.ศ. 1990 ปีเดียวก่อนการล่มสลายของสหภาพโซเวียต ประธานาธิบดีคนปัจจุบันคือฆาเซิม-โฌมาร์ต โตกาเยฟ เขาเคยดำรงตำแหน่งประธานาธิบดีรักษาการในวันที่ 20 มีนาคม ค.ศ. 2019 เนื่องจากนูร์ซุลตัน นาซาร์บายิฟ ลาออกจากตำแหน่ง
สโมสรฟุตบอลแมนเชสเตอร์ยูไนเต็ดในฤดูกาล 1986–87
ฤดูกาล 1986–87 เป็นฤดูกาลที่ 85 ของ แมนเชสเตอร์ยูไนเต็ด ใน ฟุตบอลลีก และเป็นฤดูกาลที่ 12 ติดต่อกันในลีกสูงสุดของ ฟุตบอลอังกฤษ
ความกดดันต่อผู้จัดการทีม รอน แอตกินสัน หลังจากล้มเหลวในการลุ้นแชมป์ในฤดูกาลที่แล้วยังคงมีอยู่หลังจากที่ยูไนเต็ดแพ้ 3 เกมแรกของฤดูกาล และถึงแม้จะได้ผลงานที่ดีในช่วงไม่กี่สัปดาห์ต่อมา แต่ยูไนเต็ดก็ตกรอบลีกคัพ รอบ 4 นัดรีเพลย์โดยพ่าย เซาแทมป์ตัน กระตุ้นให้แอตกินสันถูกเลิกจ้างเมื่อวันที่ 6 พฤศจิกายน ค.ศ. 1986 หลังจากดำรงตำแหน่งนานกว่า 5 ปี
อเล็กซ์ เฟอร์กูสัน ได้รับการยืนยันว่าเป็นผู้สืบทอดตำแหน่งของแอตกินสันภายในไม่กี่ชั่วโมง ก่อนหน้านี้เฟอร์กูสันเป็นผู้จัดการทีมอเบอร์ดีน ซึ่งเขาประสบความสำเร็จอย่างมากในช่วง 7 ปีที่ผ่านมา ยูไนเต็ดฟื้นตัวได้ดีในลีกหลังการแต่งตั้งเขาและจบอันดับที่ 11 โดยมีผลงานที่น่าประทับใจรวมถึงการชนะทั้งสองเกมในลีกที่พบกับลิเวอร์พูล, ชัยชนะ 4-1 ในบ้านเหนือนิวคาสเซิลยูไนเต็ดในวันปีใหม่ปี 1987, ชัยชนะ 2-0 ในบ้านเหนืออาร์เซนอลและชัยชนะ 2-0 ที่โอลด์แทรฟฟอร์ดในการแข่งขันแมนเชสเตอร์ดาร์บี้แมตช์ซึ่งทำให้ซิตีตกชั้น ชัยชนะของพวกเขาที่ลิเวอร์พูลทำให้พวกเขาเป็นทีมเดียวที่ชนะลิเวอร์พูลในลีกทั้งฤดูกาล
อย่างไรก็ตาม ยูไนเต็ดจบในลีกด้วยผลงานที่น่าผิดหวังเล็กน้อยหลังจากเฟอร์กูสันมาถึง เริ่มต้นด้วยความพ่ายแพ้ 2-0 ในเกมแรกภายใต้การคุมทีมของเฟอร์กูสันที่ ออกซฟอร์ดยูไนเต็ด แพ้ทั้งสองเกมในการปะทะกับ วิมเบิลดัน ที่เพิ่งเลื่อนชั้น ประสบความพ่ายแพ้ที่ โอลด์แทรฟฟอร์ด ให้กับ นอริชซิตี หลังคริสต์มาส และต้องพบกับความพ่ายแพ้ 4-0 ต่อทอตนัมในช่วงใกล้จบฤดูกาล
การพัฒนาของยูไนเต็ดภายใต้การคุมทีมของเฟอร์กูสันระหว่างฤดูกาลทำได้สำเร็จโดยไม่ต้องเซ็นสัญญากับผู้เล่นหน้าใหม่เข้าสู่ทีม โดยเป็นที่คาดกันอย่างกว้างขวางว่าเขาจะใช้เงินจำนวนมากกับผู้เล่นใหม่ในช่วงปิดฤดูกาลปี 1987 เขาจ่ายเงินให้กับ เซลติก 850,000 ปอนด์สำหรับกองหน้าดาวซัลโวสูงสุด ไบรอัน แมคแคลร์ นอกจากนี้เขายังเสริมความแข็งแกร่งให้กับแนวรับโดยจ่ายเงินให้อาร์เซนอล 250,000 ปอนด์สำหรับ วิฟ แอนเดอร์สัน ฟูลแบ็คมากประสบการณ์ มีการเสนอราคาที่ไม่ประสบความสำเร็จสำหรับผู้เล่นอื่น ๆ อีกหลายคน: เฟอร์กูสันแสดงความสนใจในการนำกองหน้า Mark Hateley กลับมาที่อังกฤษจากมิลาน แต่ Hateley เลือกที่จะอยู่ต่างประเทศและเซ็นสัญญากับ อาแอ็ส มอนาโก แทน เขายังยื่นข้อเสนอเพื่อนำ ปีเตอร์ เบียร์ดสลีย์ กลับมาที่สโมสรจากนิวคาสเซิลยูไนเต็ด เนื่องจากเบียร์ดสลีย์เคยย้ายมาเล่นที่ยูไนเต็ดช่วงสั้น ๆ ในสมัยของ รอน แอตกินสัน แต่ไม่ประสบความสำเร็จ และกองหน้า ทีมชาติอังกฤษ รายนี้ก็ย้ายไปร่วมทีม ลิเวอร์พูล ด้วยค่าตัวเป็นสถิติของอังกฤษในขณะนั้น เฟอร์กูสันได้รับโอกาสที่จะเซ็นสัญญากับ จอห์น บาร์นส์ ปีกความเร็วสูงของวัตฟอร์ด แต่เฟอร์กูสันปฏิเสธที่จะเข้าหาบาร์นส์เนื่องจากเชื่อมั่นในตัว เจสเปอร์ โอลเซน ที่เล่นในตำแหน่งเดียวกัน (ภายหลังบาร์นส์ได้รับข้อเสนอจากลิเวอร์พูลและย้ายมาประสบความสำเร็จกับลิเวอร์พูล)
เหตุการณ์ในฤดูกาล.
ในช่วงปิดฤดูกาล มีการคาดเดากันว่าผู้จัดการทีม รอน แอตกินสัน กำลังจะถูกปลดออก และผู้จัดการทีมอเบอร์ดีน อเล็กซ์ เฟอร์กูสัน จะได้รับแต่งตั้งให้ดำรงตำแหน่งแทน แอตกินสันพยายามโต้กลับและพิสูจน์ว่านักวิจารณ์ผิด เขาพยายามที่จะเซ็นสัญญากับกองหลังทีมชาติอังกฤษ เทอร์รี่ บุตเชอร์ จาก อิปสวิชทาวน์ แต่แพ้ให้กับ กลาสโกว์เรนเจอส์ (ซึ่งคุมทีมโดย แกรม ซูเนสส์ อดีตมิดฟิลด์ของลิเวอร์พูล)
เมื่อวันที่ 8 สิงหาคม แฟน ๆ แมนเชสเตอร์ยูไนเต็ดและเวสต์แฮมยูไนเต็ดหลายสิบคนถูกจับหลังจากการปะทะกันบนเรือเฟอร์รี่ Sealink ที่มุ่งหน้าสู่ อัมสเตอร์ดัม สิ่งนี้ทำให้เกิดความกลัวว่าสโมสรในอังกฤษอาจถูกแบนจากการแข่งขันกระชับมิตรกับทีมจากต่างประเทศ นอกเหนือจากการแบนจากยูฟ่า
ดิวิชั่น 1 เริ่มขึ้นเมื่อวันที่ 23 สิงหาคม โดยแมนเชสเตอร์ยูไนเต็ดแพ้ 0-1 ให้กับอาร์เซนอลในเกมเยือน อาร์เซนอลสเตเดียม เกมลีกสามเกมแรกของยูไนเต็ดจบลงด้วยความพ่ายแพ้ โดยรั้งอันดับสองจากท้ายตารางในดิวิชั่น 1 โดยมีเพียง แอสตันวิลล่า ที่อันดับต่ำกว่าพวกเขา
ในที่สุดชัยชนะในลีกนัดแรกของฤดูกาลก็มาถึงในวันที่ 13 กันยายน เมื่อพวกเขาถล่มเซาแทมป์ตันอย่างยับเยิน 5-1 ที่โอลด์ แทรฟฟอร์ด ซึ่งทำให้พวกเขาขึ้นไปอยู่อันดับ 19 จาก 22 ทีม ในดิวิชัน 1 พวกเขาจบฤดูกาลไม่เคยต่ำกว่าอันดับที่ 4 มา 5 ฤดูกาล
เกมลีกที่น่าผิดหวังที่ โอลด์แทรฟฟอร์ด เมื่อวันที่ 28 กันยายน ยูไนเต็ด แพ้ 0-1 ให้กับ เชลซี และ ยูไนเต็ด พลาดจุดโทษสองครั้งในเกม ครั้งแรกจาก เยสเปอร์ โอลเซน ครั้งที่สองจาก กอร์ดอน สตรัคคั่น
ในช่วงปลายเดือนตุลาคม จอห์น กิดแมน ปราการหลังมากประสบการณ์ได้เซ็นสัญญากับแมนเชสเตอร์ซิตี คู่แข่งของยูไนเต็ดแบบไร้ค่าตัว นอกจากนี้ยังมีความกลัวว่า แกรี เบลีย์ ผู้รักษาประตูมือหนึ่งของทีม อายุเพียง 28 ปีแต่ไม่ได้ลงสนามมาเกือบปีเนื่องจากอาการบาดเจ็บที่เข่า อาจเลิกเล่นฟุตบอลในอนาคตอันใกล้นี้หากไม่สามารถฟื้นตัวได้จากอาการบาดเจ็บ
เมื่อวันที่ 1 พฤศจิกายน แมนเชสเตอร์ยูไนเต็ด ทำผลงานไม่แพ้ใครในลีกมา 6 นัดติดต่อกัน (ครั้งล่าสุดที่แพ้คือแพ้เชลซีเมื่อวันที่ 28 กันยายน) โดยเสมอกับ โคเวนทรีซิตี 1-1 แต่พวกเขายังรั้งอันดับที่ 4 จากท้ายตาราง
ในที่สุดแอตกินสันก็ถูกปลดออกในวันที่ 5 พฤศจิกายน หลังจากที่ทีมของเขาพ่ายแพ้ 1-4 ต่อ เซาแทมป์ตัน ในฟุตบอลลีกคัพ รอบที่ 3 นัดรีเพลย์ มันเป็นความพ่ายแพ้ในเกมการแข่งขันตั้งแต่วันที่ 28 กันยายน ภายใน 24 ชั่วโมง อเล็กซ์ เฟอร์กูสัน ตกลงรับตำแหน่งผู้จัดการทีมคนใหม่ของแมนเชสเตอร์ยูไนเต็ด ในสัญญาสี่ปี เกมแรกของเขาเกิดขึ้นสามวันต่อมา เมื่อผลงานไร้พ่าย 6 นัดของแมนเชสเตอร์ยูไนเต็ด ในลีกจบลงด้วยความพ่ายแพ้ต่อ ออกซฟอร์ดยูไนเต็ด 0-2 ชัยชนะครั้งแรกของเขาเกิดขึ้นในวันที่ 22 พฤศจิกายน เมื่อพวกเขาเอาชนะ ควีนส์พาร์กเรนเจอส์ 1-0 ในลีกที่โอลด์แทรฟฟอร์ด
ความก้าวหน้าที่ดีของพวกเขาดำเนินต่อไปในเดือนธันวาคม เมื่อพวกเขาได้รับชัยชนะในลีกนัดเยือนครั้งแรกของฤดูกาลด้วยชัยชนะ 1-0 เหนือลิเวอร์พูลที่ แอนฟิลด์ มันเป็นครั้งแรกที่ลิเวอร์พูลแพ้เกมเหย้าในลีกฤดูกาล 1986-87 นอร์มัน ไวต์ไซด์ ยิงประตูชัยให้กับทีมขึ้นจากอันดับที่ 21 มาอยู่ที่อันดับ 14 ในลีกนับตั้งแต่แต่งตั้งเฟอร์กูสัน
กัปตัน ไบรอัน ร็อบสัน ได้รับบาดเจ็บ เอ็นร้อยหวาย ในความพ่ายแพ้ในบ้าน 0-1 ต่อนอริชซิตีในลีกอีก 2 วันต่อมา
เอฟเอคัพ เริ่มต้นเมื่อวันที่ 10 มกราคม ที่โอลด์ แทรฟฟอร์ด ในศึก ดาร์บีแมนเชสเตอร์ ซึ่งยูไนเต็ดชนะ 1-0 จากประตูชัยของนอร์มัน ไวต์ไซด์
4 วันหลังจากชนะในเอฟเอ คัพ ผู้เล่นในตำแหน่งปีก ปีเตอร์ บาร์นส์ กลายเป็นผู้เล่นแมนเชสเตอร์ ยูไนเต็ด คนที่ 2 ที่เซ็นสัญญากับแมนเชสเตอร์ ซิตี ในฤดูกาลนั้น ต่อจากจอห์น กิดแมน ด้วยค่าตัว 20,000 ปอนด์
แมนเชสเตอร์ยูไนเต็ด หมดโอกาสในการคว้าถ้วยรางวัลในฤดูกาลนี้ โดยแพ้ 0-1 ในบ้านให้กับโคเวนทรีซิตี ในการแข่งขันเอฟเอ คัพ รอบที่ 4 เมื่อปลายเดือนมกราคม
ดาร์บีแมนเชสเตอร์ ครั้งที่ 110 (เกมลีกที่โอลด์ แทรฟฟอร์ด วันที่ 7 มีนาคม) แมนเชสเตอร์ยูไนเต็ด ชนะ 2-0 โดยรั้งอันดับที่ 10 ขณะที่แมนเชสเตอร์ ซิตี้ รั้งอันดับที่ 19 (เพลย์ออฟตกชั้น)
ปลายเดือนนั้น อเล็กซ์ เฟอร์กูสัน แสดงความสนใจที่จะนำ มาร์ก ฮิวส์ กลับมาที่ โอลด์แทรฟฟอร์ด หลังจากเล่นใน สเปน กับ บาร์เซโลนา ได้อย่างน่าผิดหวัง
แผนการขยายความจุของ โอลด์แทรฟฟอร์ด ได้รับการเปิดเผยเพื่อให้เป็นสนามกีฬาสมัยใหม่ระดับโลกซึ่งคล้ายกับ คัมป์นู ของบาร์เซโลนา
ในที่สุด แกรี เบลีย์ ก็ประกาศเลิกเล่นฟุตบอลเมื่อวันที่ 23 เมษายน ค.ศ. 1987 เนื่องจากไม่สามารถฟื้นฟูร่างกายได้เต็มที่จากอาการบาดเจ็บที่เข่าที่เขาได้รับเมื่อ 17 เดือนก่อน
ฤดูกาลของแมนเชสเตอร์ ยูไนเต็ด จบลงด้วยชัยชนะ 3-1 ในบ้านเหนือแอสตันวิลลา ที่ตกชั้นไปแล้ว ซึ่งทำให้พวกเขาจบอันดับที่ 11 ในดิวิชัน 1 ซึ่งต่ำที่สุดนับตั้งแต่ตกชั้นจากลีกสูงสุดเมื่อ 13 ปีที่แล้ว
ผู้รักษาประตู คริส เทิร์นเนอร์ และ แกรม ฮอกก์ กองหลัง ถูกขึ้นบัญชีขายเมื่อจบฤดูกาล
มีการเสนอราคาสำหรับกองหน้าเซลติกและทีมชาติสกอตแลนด์ ไบรอัน แมคแคลร์ เช่นเดียวกับกองหน้าเอซีมิลานและทีมชาติอังกฤษ Mark Hateley มีการเสนอราคาทำลายสถิติที่อาจเกิดขึ้นสำหรับกองหน้านิวคาสเซิลยูไนเต็ดและทีมชาติอังกฤษ ปีเตอร์ เบียร์ดสลีย์ ซึ่งมีเวลาสั้น ๆ และไม่ประสบความสำเร็จในการลงเล่นที่ โอลด์แทรฟฟอร์ด เมื่อห้าปีก่อน
เฟอร์กูสันเซ็นสัญญาที่สำคัญน้อยกว่าเมื่อเขาจ่ายเงิน 250,000 ปอนด์สำหรับกองหลังอาร์เซนอล วิฟ แอนเดอร์สัน กองหน้า แฟรงค์ สเตเปิลตัน กำลังจะออกจากโอลด์แทรฟฟอร์ดในช่วงซัมเมอร์นั้น โดยย้ายไป อาแจ็กซ์ ด้วยค่าตัว 100,000 ปอนด์
ในที่สุด ไบรอัน แมคแคลร์ ก็ตกลงเซ็นสัญญากับแมนเชสเตอร์ยูไนเต็ด ด้วยข้อตกลงที่ศาลตั้งไว้ที่ 850,000 ปอนด์ ในขณะที่เบียร์ดสลีย์ย้ายไปลิเวอร์พูลด้วยค่าตัวเป็นประวัติการณ์ที่ 1.9 ล้านปอนด์ และเฮทลี่ย์ก็ย้ายไปอาแอ็ส มอนาโก
ยูไนเต็ด ยังเข้าหากองหน้าของนอริชซิตี เควิน ดริงเคลล์ แต่นักเตะปฏิเสธเงื่อนไขของ อเล็กซ์ เฟอร์กูสัน ที่เสนอมาและตัดสินใจที่จะอยู่ที่ แคร์โรว์ โรด แทน
สโมสรฟุตบอลแมนเชสเตอร์ยูไนเต็ดในฤดูกาล 1986-87
เรือปืนยามฝั่งชั้นธนบุรี
เรือปืนยามฝั่งชั้นธนบุรี ชั้นเรือปืนยามฝั่งแห่งกองทัพเรือไทย จำนวน 2 ลำ ซึ่งผลิตโดยคาวาซากิ เข้าประจำการในปี ค.ศ. 1938 คือ เรือหลวงธนบุรี และ เรือหลวงศรีอยุธยา
โซนานส์
ซาโบเนีย
ฮาบูเนค
เรือยิงตอร์ปิโดยูโกสลาเวีย ที5
ออกซฟอร์ดยูไนเต็ด
มะเขือม่วง
มัสคิปปา
เมกกะยันมะ
ผีชีวะ ปฐมบทแห่งเมืองผีดิบ
ผีชีวะ: ปฐมบทแห่งเมืองผีดิบ เป็นภาพยนตร์แนวแอ็คชั่นสยองขวัญที่ออกฉายในปี ค.ศ. 2021 เขียนบทและกำกับโดย โยฮันเนส โรเบิร์ต ดัดแปลงจากเนื้อเรื่องและองค์ประกอบของเกม เรซิเดนต์อีวิล (วิดีโอเกม พ.ศ. 2539), เรซิเดนต์อีวิล 2 รวมถึงเกมรีเมคอย่าง เรซิเดนต์อีวิล (วิดีโอเกม พ.ศ. 2545) และ เรซิเดนต์อีวิล 2 (วิดีโอเกม พ.ศ. 2562) ของ แคปคอม, ภาพยนตร์ฉบับรีบู๊ตของ เรซิเดนต์อีวิล (ภาพยนตร์ชุด) และเป็นภาพยนตร์ฉบับคนแสดงลำดับที่ 7 ดัดแปลงจากแฟรนไชน์เกม เรซิเดนต์อีวิล นำแสดงโดย คายา สโคเดลาริโอ, แฮนนาห์ จอห์น-คาเมน, ร็อบบี้ อเมลล์, ทอม ฮอปเปอร์, อวาน โจเกีย, โดนัล โล้ค และ นีล แมคโดโนห์ บอกเล่าเหตุการณ์ ในปี 1998 ผู้อยู่อาศัยในเมืองแรคคูนซิตี ต้องหาทางเอาชีวิตรอดในช่วงการแพร่ระบาดของเชื้อไวรัสที่เปลี่ยนคนธรรมดาให้กลายเป็นผีดิบ ขณะที่บริษัทเภสัชกรรมพยายามปกปิดความผิดพลาดและล้มล้างความผิดที่ก่อไว้
ภาพยนตร์เริ่มพัฒนาเมื่อต้นปี 2017 หลังจาก อวสานผีชีวะ เข้าฉาย โดยมีโปรดิวเซอร์ เจมส์ วาน ที่สนใจในโครงการดังกล่าว ต่อมา มาร์ติน มอสซ์โควิคซ์ ผู้บริหารของคอนสแตนติน ฟิลม์ที่ถือครองลิขสิทธิ์ของภาพยนตร์ได้กล่าวว่าการรีบู๊ตภาพยนตร์ชุดกำลังอยู่ในการพัฒนา ในเดือนเดียวกัน เจมส์ วานถูกเรียกตัวมาสร้างภาพยนตร์ด้วยบทภาพยนตร์โดย เกรก รุสโซ่ แต่ในที่สุด โยฮันเนส โรเบิร์ตก็ถูกจ้างให้เป็นทั้งผู้กำกับและเขียนบท เมื่อเจมส์ วานและเกรก รุสโซ่ ได้ถอนตัวจากโครงการ ภาพยนตร์เริ่มถ่ายทำในวันที่ 17 ตุลาคม ปี 2020 ในเมืองเกรทเตอร์ ซัดเบรี่ รัฐออนแทรีโอ ประเทศแคนาดา ภาพยนตร์กลับมาถ่ายใหม่ในเดือนพฤษภาคม ปี 2021 ในช่วงที่เกิด การระบาดทั่วของโควิด-19
ผีชีวะ: ปฐมบทแห่งเมืองผีดิบ เข้าฉายก่อนโลกที่ โรงภาพยนตร์ ในเมือง เมื่อวันที่ 19 พฤศจิกายน ปี 2021 และเข้าฉายทั่วโลกในวันที่ 24 พฤศจิกายน ปี 2021 ในสหรัฐอเมริกาโดย โซนี่พิคเจอร์สเอ็นเตอร์เทนเมนต์. โดยได้รับเสียงวิจารณ์แบบผสมจากนักวิจารณ์ แต่ชื่นชมในความซื่อสัตย์ต่อเกมต้นฉบับทั้งสองเกม
"ผีชีวะ: ปฐมบทแห่งเมืองผีดิบ" ทำเงิน 47 ล้านดอลลาร์สหรัฐ ทั่วโลก จากทุนสร้าง 25 ล้านดอลลาร์สหรัฐ ภาพยนตร์ประสบความสำเร็จแบบพอประมาณในช่วงการระบาดทั่วของโควิด-19 กลายเป็นภาพยนตร์ที่มียอดขายวิดีทัศน์ตามคำขอสูงสุดในช่วงสองเดือนแรกที่วางจำหน่าย หลังภาพยนตร์ถูกโซนี่ถอดออกจากโรงในอเมริกา ภายในเวลาไม่กี่สัปดาห์ก่อน จะเข้าฉาย ภาพยนตร์ทำรายได้รวมในประเทศไทย 8.8 ล้านบาท